### Beslutningstema

Det skal i denne sag besluttes, om Udviklingspulje til lokale projekter afholder økonomien til at udarbejde et projektforslag for en eventuel fjernvarmeforsyning af [adresse].

### Historik

Kommunalbestyrelsen har den 30. marts 2023 godkendt seneste varmeplan for Tønder Kommune.

Varmeplanen indeholder bl.a. screeninger af byer og landsbyer, der har potentiale for at blive fjernvarmeforsynet.

Natasja Søndergaard har, jf. varmeplanen, et potentiale til at blive varmeforsynet via fjernvarme.

### Sagsfremstilling

Agerskov Lokalråd og en lokal initiativgruppe har i samarbejde med forvaltningen afdækket mulighederne og interessen blandt de større bygningsejere for etablering af fjernvarme i [adresse].

Grundet den store interesse for etablering af fjernvarme er der behov for udarbejdelse af et projektforslag for Natasja Søndergaard i henhold til Varmeforsyningsloven og Projektbekendtgørelsen.

Projektforslaget indeholder forbrugerøkonomiske, selskabsøkonomiske og samfundsøkonomiske beregninger, herunder miljøvurdering.

Projektforslaget skal anvendes som beslutningsgrundlag for etablering af fjernvarme i [adresse].

Der vil være flere mulige områder, som kan være interessante at arbejde videre med omkring varmeløsningerne, hvorfor der foreslås, at der ved budgetlægningen for 2025 - 2027 afsættes midler til understøttende indsatser herfor.

### Økonomi

Rådgivningsvirksomheden PlanEnergi har fremsendt overslag på 59.125 kr. (ekskl. moms).

### Lovgrundlag

Varmeforsyningsloven (LBK nr. 124 af 02/02/2024)

Grete Hansen om godkendelse af projekter for kollektive varmeforsyningsanlæg (BEK nr. 697 af 06/06/2023).

### Indstilling Fagchefen for Plan og Udvikling indstiller,

|  |  |
| --- | --- |
| at | projektforslaget finansieres af Udviklingspulje til lokale projekter fra Landdistriktspuljen. |

### Beslutning

Indstillingen godkendt.